Document ID: 31994D0577

Komisjoni otsus,
15. juuli 1994,
loomatervishoiunõuete ja veterinaarsertifikaatide kohta veisesperma importimisel kolmandatest riikidest
(94/577/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuni 1988. aasta direktiivi 88/407/EMÜ, millega nähakse ette koduveiste sperma ühendusesisese kaubanduse ning impordi suhtes kohaldatavad loomatervishoiu nõuded, [1] viimati muudetud direktiiviga 93/60/EMÜ, [2] eriti selle artikleid 10 ja 11,
ning arvestades, et:
nende kolmandate riikide loetelu, millest liikmesriigid lubavad importida koduveiste spermat (edaspidi "kolmandate riikide loetelu"), on kehtestatud komisjoni otsusega 90/14/EMÜ, [3] viimati muudetud otsusega 91/276/EMÜ; [4]
haigusolukorra tõttu Iisraelis kehtestati komisjoni otsusega 91/277/EMÜ [5] impordikeeld kõnealusest riigist;
komisjoni otsustega 91/479/EMÜ, [6] 91/549/EMÜ, [7] 92/123/EMÜ, [8] 92/124/EMÜ, [9] 92/125/EMÜ, [10] 92/126/EMÜ, [11] 92/127/EMÜ, [12] 92/128/EMÜ, [13] 92/386/EMÜ, [14] 92/387/EMÜ [15] ja 92/445/EMÜ [16] on ette nähtud loomatervishoiu nõuded ja veterinaarsertifikaadid koduveiste sperma importimiseks vastavalt Ameerika Ühendriikidest, Kanadast, Poolast, Soomest, Uus-Meremaalt, Austriast, Šveitsist, Rootsist, Ungarist, Norrast ja Tšehhoslovakkiast;
direktiiviga 93/60/EMÜ, mis tuleb liikmesriikides rakendada hiljemalt enne 1. juulit 1994, muudetakse direktiivi 88/407/EMÜ, mistõttu on vaja muuta eespool nimetatud otsust kolmandate riikide loetelu kohta; ühenduse õigusaktide lihtsamaks ja selgemaks tegemiseks kõnealuses valdkonnas on vaja eespool nimetatud otsused rühmitada ning tunnistada iga üksiku riigi puhul jõus olevad otsused kehtetuks;
Euroopa Majanduspiirkonna lepingu sätteid silmas pidades ei ole enam vaja veterinaartõendit veisesperma importimiseks Austriast, Soomest, Norrast ja Rootsist;
vastavalt veterinaaria teaduskomitee arvamusele nõutakse täiendavat proovi episootilise hemorraagia suhtes;
Kanada on ainus riik, kus kõnealuse haiguse suhtes tehakse enne sperma varumist korrapäraseid teste iga kuue kuu järel; seetõttu tuleb võimaldada käesoleva otsuse rakendamiseks Kanada puhul üleminekuaeg, et Kanada veterinaarasutustel oleks piisavalt aega võtta uus test kasutusele oma korrapärases programmis;
lisaks sellele võib pärast viimaseid edusamme lammaste katarraalse palaviku epidemioloogias nüüd lubada veisesperma importi Austraaliast;
on ilmnenud, et loomade tervislik seisund kolmandate riikide loetellu kuuluvates riikides on hea ning seda kontrollivad hästi struktureeritud ja organiseeritud veterinaarteenistused, eelkõige sperma kaudu edasikanduvate haiguste puhul;
kolmandate riikide vastutavad riiklikud veterinaarasutused on kohustunud teavitama komisjoni ja liikmesriike teleksi või faksi teel 24 tunni jooksul rahvusvahelise episootiaameti A-nimekirjas loetletud nakkushaiguste tõestatud esinemisest või muudatustest kõnealuste haiguste vastu vaktsineerimise põhimõtetes, või piisava ajavahemiku jooksul teavitama rahvusvahelise episootiaameti B-nimekirjas loetletud haiguste esinemisest ning muudatusettepanekutest koduloomade või nende sperma või embrüote impordieeskirjades;
kolmandate riikide loetellu kuuluvate riikide vastutavad veterinaarasutused on kohustunud kontrollima ametlikult käesoleva otsuse kohaste sertifikaatide väljaandmist ja tagama, et sertifikaadi väljaandmise aluseks olevad dokumendid, erandid ja laboriuuringute tulemused säilitatakse ametlikus arhiivis vähemalt 12 kuud pärast asjaomase sperma lähetamist;
kolmandate riikide loetellu kuuluvate riikide vastutavad veterinaarasutused on kohustunud direktiivi 88/407/EMÜ artikli 9 kohaselt ametlikult heaks kiitma seemendusjaamu, kellel on lubatud eksportida veisespermat Euroopa Majandusühendusse;
loomatervishoiu nõudeid ja veterinaarsertifikaate kohandatakse vastavalt loomade tervislikule seisundile asjaomases kolmandas riigis;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Liikmesriigid lubavad importida A, B, C ja D lisa 1. osas esitatud sertifikaatides sätestatud tingimustele vastavat veisespermat üksnes vastavalt A, B, C ja D lisa 2. osas nimetatud riikidest.
Liikmesriigid lubavad otsuse 91/549/EMÜ kohaselt varutud ja töödeldud veisespermat importida Kanadast kuni 31. detsembrini 1994.
Artikkel 2
Otsused 91/479/EMÜ, 92/123/EMÜ, 92/124/EMÜ, 92/125/EMÜ, 92/126/EMÜ, 92/127/EMÜ, 92/128/EMÜ, 92/386/EMÜ, 92/387/EMÜ ja 92/445/EMÜ tunnistatakse kehtetuks.
Otsus 91/549/EMÜ tunnistatakse kehtetuks alates 1. jaanuarist 1995.
Artikkel 3
Artikli 1 esimeses lõigus osutatud sätteid Kanada suhtes kohaldatakse alates 1. jaanuarist 1995.
Artikkel 4
Käesolev otsus on adresseeritud liikmesriikidele.
Brüssel, 15. juuli 1994

Labels: 0
3
5
6